CELEX: 31981H0076
Language: el
Date: 1981-01-08 00:00:00
Title: 81/76/ΕΟΚ: Σύσταση της Επιτροπής της 8ης Ιανουαρίου 1981 για την επίσπευση του διακανονισμού των ασφαλιστικών περιπτώσεων στο πλαίσιο της ασφάλισης της αστικής ευθύνης που προκύπτει από την κυκλοφορία των αυτοκινήτων οχημάτων

Avis juridique important

|

31981H0076

81/76/ΕΟΚ: Σύσταση της Επιτροπής της 8ης Ιανουαρίου 1981 για την επίσπευση του διακανονισμού των ασφαλιστικών περιπτώσεων στο πλαίσιο της ασφάλισης της αστικής ευθύνης που προκύπτει από την κυκλοφορία των αυτοκινήτων οχημάτων  

Επίσημη Εφημερίδα αριθ. L 057 της 04/03/1981 σ. 0027 - 0027 Ισπανική ειδική έκδοση: Κεφάλαιο 13 τόμος 11 σ. 0162  Πορτογαλική ειδική έκδοση : Κεφάλαιο 13 τόμος 11 σ. 0162 

*****ΣΥΣΤΑΣΗ ΤΗΣ ΕΠΙΤΡΟΠΗΣ  της 8ης Ιανουαρίου 1981  περί της επισπεύσεως του διακονονισμού των ασφαλιστικών περιπτώσεων στο πλαίσιο της ασφαλίσεως της αστικής ευθύνης που προκύπτει από την κυκλοφορία των αυτοκινήτων οχημάτων  (81/76/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 155,  Εκτιμώντας:  ότι η κυκλοφορία των αυτοκινήτων αποτελεί μία από τις σημαντικές αιτίες ατυχημάτων στην Κοινότητα·  ότι η Επιτροπή παρουσίασε στο Συμβούλιο στις 7 Αυγούστου 1980 πρόταση δεύτερης οδηγίας περί προσεγγίσεως των νομοθεσιών των Κρατών μελών σχετικά με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων· ότι η πρόταση αυτή αποβλέπει στην ελάττωση ορισμένων αποκλίσεων που υφίστανται μεταξύ των ασφαλιστικών καθεστώτων υποχρεωτικής Α.Ε. στα αυτοκίνητα των διαφόρων Κρατών μελών, με το σκοπό να ληφθεί πρόνοια ώστε τα θύματα των αυτοκινητιστικών οχημάτων να απολαμβάνουν ισότιμη προστασία σε όλα τα Κράτη μέλη·  ότι, εν τούτοις, η πρόταση αυτή δεν έχει σαν αντικείμενο τις διαδικασίες ρυθμίσεως των ασφαλιστικών περιπτώσεων· ότι δεν δύναται να γίνει λόγος για την καθιέρωση ενοποιημένης διαδικασίας ανακοινώσεως σε όλα τα Κράτη μέλη των πρακτικών, εξ αιτίας, ιδίως, της επιπτώσεως σ' αυτό τον τομέα των κανόνων δημοσίας τάξεως που διέπουν την δικαστική οργάνωση·  ότι μερικές φορές μεσολαβούν εξαιρετικά εκτενείς προθεσμίες μεταξύ της επελεύσεως του ατυχήματος κυκλοφορίας και της καταβολής της αποζημιώσεως από τον ασφαλιστή του υπεύθυνου· ότι, αναμφισβήτητα, οι προθεσμίες αυτές είναι επιζήμιες για τα θύματα·  ότι οι καθυστερήσεις αυτές κατά ένα μεγάλο μέρος οφείλονται στη βραδύτητα των δικονομικών διαδικασιών για τον προσδιορισμό των ευθυνών και τον καθορισμό του ύψους των ζημιών·  ότι, σε ορισμένα Κράτη μέλη, λειτουργούν ήδη μηχανισμοί που επιτρέπουν στα ενδιαφερόμενα μέρη και στους ασφαλιστές τους να έχουν περισσότερο ταχεία πρόσβαση στα πρακτικά που αναφέρουν τα στοιχεία που είναι εκ των πραγμάτων απαραίτητα για τον διακανονισμό της ασφαλιστικής περιπτώσεως·  ότι είναι πρόσφορη η ενθάρρυνση της διαδόσεως παρομοίων συστημάτων,  ΔΙΕΤΥΠΩΣΕ ΤΗΝ ΠΑΡΟΥΣΑ ΣΥΣΤΑΣΗ:  Άρθρο 1  Τα Κράτη μέλη λαμβάνουν όλα τα κατάλληλα μέτρα για να διευκολύνουν τη διαβίβαση στους ενδιαφερομένους των πρακτικών και άλλων εγγράφων που είναι αναγκαία για την καταβολή των ασφαλιστικών αποζημιώσεων που καλύπτουν την αστική ευθύνη εκ της κυκλοφορίας αυτοκινήτων οχημάτων.  Άρθρο 2  Τα Κράτη μέλη πληροφορούν την Επιτροπή για τα μέτρα που ελήφθησαν βάσει της συστάσεως αυτής.  Άρθρο 3  Η παρούσα σύσταση απευθύνεται στα Κράτη μέλη.  Έγινε στις Βρυξέλλες, στις 8 Ιανουαρίου 1981.  Για την 'Επιτροπή  Christopher TUGENDHAT  Μέλος της Επιτροπής